. ta' Ottubru 1892. Huwa , tgħammed mill-Kappillan. / li kien għadu kif inħatar / Kappillan is-Siġġiewi. Kappillan tas-Siġġiewi 1952-56 Fil-5 ta' Diċembru 2007, Dun Nikola Aquilina bin is-Siġġiewi u li serva bħala Kappillan tas-Siġġiewi, bejn l-1952 u l-1956, għalaq 50 sena mejjet. Serva ta' kappillan f'diversi parroċċi għal tlieta u tletin sena. Dun Nikol bin Ġlormu Aquilina u Tereża nċe Camilleri twieled fit-22 Dun Franġisk Farrugia, F'żgħożitu Nikola, ħass is-sejħa għas-saċerdozju u għalhekk daħal is- Seminarju. Huwa ġie ordnat saċerdot mill-Arċisqof Mauro Caruana OSB fil-Katidral ta' l-Imdina, fit-18 ta' Diċembru 1915 meta kellu 23 sena. Hekk kif sar saċerdot mill-ewwewl beda bil-ħidma saċerdotali fil-parroċċa tagħna s-Siġġiewi bħala viċi-parroku. Lejn nofs Awwissu ta' l-1923, l-Arċisqof Dom. Mauro Caruana OSB, bagħtu viċi-parroku fil-viċi-parroċċa ta' San Sebastjan f'Hal Qormi. Fil-ħidma pastorali fost il-parruċċani tiegħu bħala : viċi-parroku, huwa kien jiċċelebra l-quddiesa kuljum, iqarar, jassisti lill-morda u l-moribondi billi jamministra l-Vjatku u l-aħħar sagramenti u jipprietka u jgħallem il-Katekiżmu lit-tfal.' Fil-bidu ta' Jannar 1927, Dun Nikola Aquilina nħatar Kappillan tal-Gudja. Sena wara nħatar Kappillan tal-Parroċċa ta' Santa Marija ta' Ħal Għaxaq, fejn dam sa l-1935. Bejn l-1935 u l-1952, serva bħala Kappillan tal-Parroċċa Marija Annunzjata ta' Hal Tarxien. Dan il-parrokat ta' Dun Nikol kien wieħed diffiċli minħabba li ħabat tul it-Tieni Gwerra Dinjija., 1939-45, u Ħal Tarxien sofra ħafna mill-attakki ta' l-għadu u numru mhux żgħir ta' nies mill-parroċċa mietu vittmi tal-gwerra. Għalkemm ħafna nies minn Hal Tarxien ħallew ir-raħal tagħhom biex iffitxu kenn band'oħra, Dun Nikol ma ħalla qatt lil din il-parroċċa u baqa' jagħti s-sehem tiegħu lill-ftit familji li baqgħu hemm. Matul il-parrokat tiegħu f'Ħal Tarxien beda jinbena l-Museum il-ġdid tas-subien. Fis-6 ta' Awwissu 1949, il-Kappillan Dun Nikol bierek il-pedamenti ta' din id-Dar tad-Duttrina. Xahar wara fit-13 ta' Settembru sar it-tberik u t-tqegħid ta' l-ewwel ġebla ta' dan il-Museum, mill-istess Fundatur, illum San Ġorġ Preca. Fost l-opri li l-Kappillan Dun Nikol għamel fil-knisja ta' Hal Tarxien insibu: Salib tal-fidda tal- Via Sagra, standard tas-Santissmu Sagrament, bidu tal-pittura fil-Knisja u li fi żmienu saret il-pittura tal-kor u tal-koppla. Dun Nikol Aquilina, dam imexxi din il-parroċca sa l-aħħar tas-sena 1951. Ftit ġranet wara ġie msejjaħ biex ikun Kappillan fil-Parroċċa ta' San Nikola, is-Siġġiewi, raħal twelidu. Fit-30 ta' Jannar, 1952, il-Kurja ta' l-Arċisqof il-Belt Valletta ħarġet id-digriet li kien jgħid li Dun Nikol Aquilina se jieħu l-pussess ta' Kappillan nhar il-Ħadd, 3 ta' Frar, 1952. Huwa għamel Is-Siġġiewi Ġunju 2008 il-professjoni tal-fidi u ħa l-ġurament fil-Kurja ta' l-Arċisqof. Ix-xhieda kienu, Dun Franġisk Buhagiar u Dun Ġużepp Borg. Fit-3 ta' Frar, 1952, l-Isqof Emanuel Galea, f'isem l-Arċisqof Mikiel Gonzi tah il-pussess fil-Knisja Parrokkjali u din id-darba x-xhieda kienu Dun Ġużepp Aquilina u Dun Nikol Mifsud Hekk kif beda bil-ħidma pastorali fil-parroċċa ta' San Nikola, il-Kappillan Dun Nikol Aquilina ta bidu għall-iskultura tan-navi tal-Knisja. Piju Farrugia membru tal-Museum tas-Siġġiewi, qabel emigra lejn l-Awstralja, beda jaħdem din l-iskultura tan-navi. Skond tagħrif li ksibt kien jgħid: ''Wara li kien waqa' s-Salib ta' l-Għolja fl-1937 il-Kapillan Dun Nikol Aquilina kien il-bidu biex jerġa' jittella' Salib flok dak li kien iġġarraf. Huwa beda jipprepara permezz ta' ġbir ta' flus u laħqu tlestew xi pjanti tas-Salib. Opra oħra li għamilha bi flusu, kienet ir-relikwarju tar-relikwa ta' San Nikola.5 Matul is-sena 1956, saħħet il-Kappillan marret lura ħafna għalkemm b'ħafna sforzi baqa' jaqdi d-doveri tiegħu. Nhar it-30 ta' Novembru 1956, kien l-aħħar jum li serva bħala Kappillan. Bħala rikonoxximent tal-ħidma tiegħu tul is-snin, l-awtoritajiet ekkleżjastiċi onorawh bit-titlu ta' Monsijur. $ Sena wara li spiċċa minn Kappillan Dun Nikol Aquilina miet is-Siġġiewi fil-5 ta' Diċembru, 1957, lejlet il-festa tal-qaddis tiegħu. Huwa ndifen fiċ- Ċimiterju tal-Madonna tal-Karmnu tal-Parroċċa fil- qabar numru 101,u li jinsab mal-ġenb tal-Kappella fejn hemm ukoll il-qabar ta' Mons Franġisku Saverju Mangion. Fuq il-qabar hemm lapida li tgħid: Mons. Nikola Aquilina 1892 — 1957 Mulej Ġesti Kristu Daħħal fis-Saltna tiegħek tas-Sema Ir-Ruħ ta' Dun Nikol li Ħajtu kollha Għaddieha Ħerqan Ixerred is-Saltna tiegħek fuq l-Art. Ġunju 2008. Is-Siġġiewi Qabel dik preżenti kien hemm waħda bil-Latin u kienet taqra: Dun Nikola Aquilina kien Kappillan eżemplari ħafna; kien bniedem ta' talb u devot tal-Madonna u ta' San Nikola, kif ukoll devot ta' Ġesii Sagramentat. Kellu drawwa qaddisa li sikwit kien ikun għarkobbtejh fuq il-presbiterju (bla ma jżomm ma xejn) jgħid ir-Rużarju quddiem Ġest Sagramentat. Kellu qalb li tħoss ħafna quddiem il-bżonnijiet ta' l-oħrajn u minn butu kien jagħti lil min kellu bżonn. F'Ħal Tarxien kien hemm żewġ familji fil- bżonn li kien jgħinhom ħafna. Fil-funeral tiegħu — diversi nies urew kemm kien benefattur tagħhom. — U hu ma kienx idoqq it-trombi, iżda kien jagħti — fis-satra. l Dun Nikol kien ta' natural li jħobb joqgħod — waħdu, imma kien jgħaddi ħafna ħin fil- I konfessjonarju fejn wettaq ġid kbir 5 Kien saċerdot puntwali ħafna u kull fil-għaxija kien iħobb idur dawra mar-raħal qabel jirtira. Huwa għalhekk xieraq li nfakkru l-ħidma — fejjieda ta' Dun Nikol Aquilina fil-parroċċa tagħna li kienet ukoll Raħal Twelidu. 1- Joseph F. Grima — Parroċċa San Sebastjan, Qormi. Paġni VAEN 2: Tagħrif li ksibt minn J. B. Scerri 3: Tagħrif li ksibt minn Kelinu Cachia Kurjata' l-Arċisqof— Volum fuq il-Kappillani u Arċiprieti tal-Parroċċa Siġġiewi. 5 Tagħrif li ksibt minn Franġisku Schembri u Piju Farrugia. Traduzzjoni tal-Kan. Dun Anġ. 7 Espożizzjoni dwar il-Qaddej ta' Alla Mons. Ġużeppi De Piro 1877-1933 fi ktieb maħruġ mir-Reġistru Pubbliku, il-Belt 1993, Paġna 14. l 8-9 Tagħrif minn Franġisku Schembri u J. B. Scerri.